রাজাদের বনে বাঘ শিকার করতে যাওয়া তাহাদের রেওয়াজ। সমস্ত প্রকার প্রস্তুতি সম্পন্ন করে সকল জিনিসপত্র গুছিয়ে ঘোড়াশালের সেরা দুইটি তেজি সম্পন্ন ঘোড়া নিয়ে রাজা ও সেনাপতি রাজ প্রাসাদ ত্যাগ করলেন খুব ভোরে। উদ্দেশ্য একটাই প্রাণ থাকুক আর নাই থাকুক বাঘ শিকার করা চাই-ই চাই। মানসম্মানের প্রশ্ন। কয়েক বছর ধরে সিংহাসনে বসে রাজ্য শাসন করেই চলেছি এখন যদি বাঘ শিকার না করতে পারি তাহলে প্রজারা কি ভাববে। সেনাপতি রাজার কথার মাত্রা বাড়িয়ে বলে উঠে জ্বী জাহাপনা। আপনি বাঘ শিকার করে নিয়ে রাজ্যে ফিরবার সাথে সাথেই সমস্ত রাজ্যে ঢাক পিটিয়ে দিবো বাঘ দেখতে আসার জন্য। আর প্রজারা বাঘ স্বচক্ষে দেখলে আপনার প্রতি তাদের ভয় ভীতি ও দ্বিগুণ হারে বাড়বে। সেনাপতির কথায় রাজা ডুবে যায় কল্পনায়। রাজা আসলে খুব ভীত মানুষ। বাঘ শিকার করবার মত সাহস তাহার নেই। ক্ষণিকের সাহসে রাজ্য থেকে বেরিয়ে পড়েছে। এতো বড় রাজ্য পরিচালনা করবার মত বুদ্ধিও তার নাই। বাবা রাজা ছিলেন তাই তো তিনিও রাজা হয়েছেন। রাজার মনে একবার বাঘ শিকার করে ফিরে আসলে কি হবে সেটা আসে আবার একবার মনে পড়ে বাঘ শিকার হরতে গিয়ে যদি প্রাণ যায় তাহলে কি হবে। তবুও রাজা নিজের দুর্বলতা একটুও বুঝতে দেয়না সেনাপতিকে।